**Joensuun kaupungin peruspalvelujen tukirahaston sääntö**

Kaupunginvaltuuston hyväksymä 26.5.2025

Voimassa 1.6.2025 alkaen

1 § Rahaston tarkoitus

Rahaston tarkoituksena on tukea ikääntyneiden aktiivisena pysymistä, terveyttä,

toimintakykyä, itsenäistä asumista ja arjessa selviytymistä.

Rahaston varoja käytetään ensisijaisesti ikääntyneen väestön hyvinvointia

edistäviin palveluihin ja niiden kehittämiseen.

Rahastosta voidaan toissijaisesti tukea vammaisten ja muiden erityisryhmien

asumista ja hyvinvointia edistävää palvelutoimintaa ja sen kehittämistä.

2 § Rahaston peruspääoma ja kartuttaminen

Rahaston peruspääoma muodostuu valtioneuvoston 13.3.2003 kaupungille

luovuttamasta Tero Matti Ronkaisen kuolinpesän omaisuudesta.

Rahaston varoja voidaan lisäksi kartuttaa:

a. rahaston hyväksi tulevilla testamenteilla ja lahjoituksilla

b. rahaston hyväksi järjestettävillä keräyksillä

c. valtion Joensuun kaupungille osoittamalla 1 §:n tarkoitukseen saadulla

omaisuudella

d. rahaston varojen vuotuisella tuotolla.

3 § Rahaston käyttäminen

Rahaston varojen käytön perusteista päättää hyvinvoinnin ja osallisuuden edistämisen lautakunta.

Rahaston varojen käyttämisessä on soveltuvin osin noudatettava kaupungin

taloudenhoidosta annettuja määräyksiä ja ohjeita.

4 § Rahaston varojen sijoittaminen

Rahaston varojen sijoittamisessa noudatetaan kaupungin varojen sijoittamisesta

annettuja määräyksiä ja ohjeita.

5 § Muu rahaston hoito

Rahastoa hoitaa korvauksetta kaupungin talouspalvelut.

Rahastosta on laadittava kalenterivuosittain selvitys, josta käyvät ilmi rahaston

varat vuoden alussa, vuoden aikana rahastoon kertyneet varat ja rahaston

 varojen käyttö